               EURÓPSKA KOMISIA
            V Bruseli5. 9. 2016
            COM(2016) 554 final
            Návrh
            ROZHODNUTIE EURÓPSKEHO PARLAMENTU A RADY
            o mobilizácii Európskeho fondu na prispôsobenie sa globalizácii(žiadosť Švédska – EGF/2016/002 SE/Ericsson)

               DÔVODOVÁ SPRÁVA

               KONTEXT NÁVRHU

               1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (ďalej len „EGF“), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  1
                (ďalej len „nariadenie o EGF“).

               2.Dňa 31. marca 2016 Švédsko predložilo žiadosť EGF/2016/002 SE/Ericsson o finančný príspevok z EGF v dôsledku prepúšťania zamestnancov
                  2
                v spoločnosti Ericsson vo Švédsku.

               3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené.

               ZHRNUTIE ŽIADOSTI

                        Žiadosť o príspevok z EGF

                        EGF/2016/002 SE/Ericsson

                        Členský štát

                        Švédsko

                        Dotknuté regióny (úroveň NUTS
                           3
                         2)

                        Štokholm (SE11),

                        Östra Mellansverige (SE12), Sydsverige (SE22),

                        Västsverige (SE23)

                        Dátum podania žiadosti

                        31. marca 2016

                        Doručenie prekladu

                        18. apríla 2016

                        Dátum potvrdenia o prijatí žiadosti

                        31. marca 2016

                        Dátum žiadosti o dodatočné informácie

                        2. mája 2016

                        Termín na poskytnutie dodatočných informácií

                        13. júna 2016

                        Termín na dokončenie posúdenia

                        5. septembra 2016

                        Kritérium zásahu

                        článok 4 ods. 1 písm. a) nariadenia o EGF

                        Hlavný podnik

                        Telefonaktiebolaget LM Ericsson

                        Počet dotknutých podnikov

                        1

                        Odvetvie(-a) ekonomickej činnosti

                        (divízia NACE Rev. 2)
                           4

                        NACE 2 divízia 26 (Výroba počítačových, elektronických a optických výrobkov)

                        Počet dcérskych spoločností, dodávateľov a nadväzujúcich výrobcov

                        0+

                        Referenčné obdobie (štyri mesiace):

                        11. septembra 2015 – 11. januára 2016

                        Počet prepustených pracovníkov počas referenčného obdobia (a)

                        1 244

                        Počet prepustených pracovníkov pred referenčným obdobím alebo po ňom (b)

                        312

                        Celkový počet prepustených pracovníkov (a + b)

                        1 556

                        Celkový počet oprávnených prijímateľov

                        1 556

                        Celkový počet dotknutých prijímateľov

                        918

                        Počet dotknutých mladých ľudí, ktorí nie sú zamestnaní, ani nie sú v procese vzdelávania alebo odbornej prípravy (NEET)

                        0

                        Rozpočet na personalizované služby (v EUR)

                        6 161 480

                        Rozpočet na využívanie EGF
                           5
                         (v EUR)

                           435 051

                        Celkový rozpočet (v EUR)

                        6 596 531

                        Príspevok z EGF (60 %) (v EUR)

                        3 957 918

               POSÚDENIE ŽIADOSTI

               Postup

               4.Švédsko podalo žiadosť EGF/2016/002 SE/Ericsson 31. marca 2016, t. j. do 12 týždňov odo dňa, keď boli splnené kritériá zásahu stanovené v článku 4 nariadenia o EGF. Komisia v ten istý deň potvrdila prijatie žiadosti. Komisia požiadala Švédsko o dodatočné informácie do dvoch týždňov odo dňa, keď dostala preklad žiadosti (2. mája 2016). Uvedené dodatočné informácie boli poskytnuté do šiestich týždňov od požiadania. Termín 12 týždňov od prijatia úplnej žiadosti, do ktorého by Komisia mala dokončiť svoje posúdenie súladu žiadosti s podmienkami na poskytnutie finančného príspevku, uplynie 5. septembra 2016.

               Oprávnenosť žiadosti

               Príslušné podniky a príslušní prijímatelia

               5.Žiadosť sa týka 1 556 pracovníkov prepustených zo spoločnosti Ericsson (Telefonaktiebolaget LM Ericsson). Spoločnosť Ericsson pôsobí hlavne v hospodárskom odvetví patriacom podľa klasifikácie NACE Rev. 2 do divízie 26 (Výroba počítačových, elektronických a optických výrobkov) a 62 (Počítačové programovanie, poradenstvo a súvisiace služby). K prepúšťaniu v spoločnosti Ericsson došlo prevažne v regiónoch na úrovni NUTS 2, Štokholm (SE11) a Östra Mellansverige (SE12), ale aj v regiónoch Sydsverige (SE22) a Västsverige (SE23).

                        Podniky a počet prepustených pracovníkov počas referenčného obdobia

                        Ericsson

                        1 556

                        Celkový počet podnikov: 1

                        Celkový počet prepustených pracovníkov:

                        1 556

                        Celkový počet samostatne zárobkovo činných osôb, ktoré ukončili svoju činnosť:

                        0

                        Celkový počet oprávnených pracovníkov a samostatne zárobkovo činných osôb:

                        1 556

               Kritériá zásahu

               6.Švédsko predložilo žiadosť podľa kritérií zásahu uvedených v článku 4 ods. 1 písm. a) nariadenia o EGF, v ktorom sa vyžaduje, aby sa počas referenčného obdobia štyroch mesiacov dosiahol počet prepustených pracovníkov, ktorí ukončili svoju činnosť, najmenej 500 osôb v jednom podniku v členskom štáte.

               7.Referenčné obdobie štyroch mesiacov v prípade žiadosti trvalo od 11. septembra 2015 do 11. januára 2016.

               8.Počet prepustených pracovníkov počas referenčného obdobia:

               –1 244 pracovníkov prepustených zo spoločnosti Ericsson.

               Stanovenie počtu prepustených pracovníkov a prípadov ukončenia činnosti

               9.Počet prepustených pracovníkov počas referenčného obdobia sa vypočítal takto:

               –1 244 od dátumu, keď zamestnávateľ v súlade s článkom 3 ods. 1 smernice Rady 98/59/ES
                  6
                písomne oznámil príslušnému verejnému orgánu plánované hromadné prepúšťanie. Švédsko pred dátumom dokončenia posúdenia Komisiou potvrdilo, že týchto 1 244 pracovníkov bolo skutočne prepustených.

                Oprávnení prijímatelia

               10.Okrem už uvedených pracovníkov sú oprávnenými prijímateľmi aj 312 pracovníci prepustení pred referenčným obdobím štyroch mesiacov alebo po ňom. Všetci títo pracovníci boli prepustení po všeobecnom oznámení o plánovanom prepúšťaní 11. septembra 2015. Je možné stanoviť jasnú príčinnú súvislosť s udalosťou, ktorá vyvolala prepúšťanie počas referenčného obdobia. Švédske orgány uviedli, že tieto prepustenia boli súčasťou jedného a toho istého prepúšťania, ale niektoré prepustenia boli oznámené až po skončení referenčného obdobia.

               11.Celkový počet oprávnených prijímateľov je preto 1 556.

               Súvislosť medzi prepúšťaním a vážnymi zmenami v štruktúre svetového obchodu v dôsledku globalizácie

               12.V snahe stanoviť súvislosť medzi prepúšťaním a vážnymi zmenami v štruktúre svetového obchodu v dôsledku globalizácie Švédsko tvrdí, že k prepúšťaniu pracovníkov došlo v obchodnej činnosti spoločnosti Ericsson v oblasti výroby telekomunikačného hardvéru.

               13.V posledných rokoch sústredila spoločnosť Ericsson väčšinu svojich zariadení na výrobu a vývoj hardvéru do Ázie, kde sa nachádzajú nielen najsilnejšie rastové trhy, ale zároveň je možné dosiahnuť rovnakú kvalitu pri nižších nákladoch.

               14.Zo štúdie o outsourcingu v Európe vypracovanej spoločnosťou Ernst & Young
                  7
                vyplynulo, že outsourcing výrobných a vývojových činností prevláda najmä v odvetviach IT a telekomunikácií. Ázia je dominantnou destináciou, pokiaľ ide o outsourcing.

               15.Podľa údajov uverejnených spoločnosťou Ericsson
                  8
                spoločnosť postupne znižovala počet zamestnancov vo Švédsku (z 21 178 v roku 2005 na 17 858 v roku 2014), ale medzičasom výrazne rástla na celom svete (z 56 055 v roku 2005 na 118 055 v roku 2014); v súčasnosti má najväčší počet zamestnancov v Indii.

               16.Švédsky odborový zväz Unionen tvrdí, že Ericsson ešte stále zamestnáva v Európe, ale iba ľudí s úplne odlišnou škálou zručností. Spoločnosť vo všeobecnosti nezamestnáva ľudí so zručnosťami v oblasti výroby a vývoja hardvéru
                  9
               . V súčasnosti má najväčší podiel na raste spoločnosti vývoj softvéru. Hoci sa softvér vyvíja sčasti aj v Európe, k rastu v tomto sektore dochádza takisto v Ázii
                  10
               , kde Ericsson rozširuje svoje činnosti
                  11
               .

               17.V sektore NACE 2 divízia 26 bolo doteraz podaných 14 žiadostí o finančný príspevok z EGF, pričom 11 z nich súviselo s globalizáciou týkajúcou sa obchodu a 3 žiadosti súviseli s celosvetovou finančnou a hospodárskou krízou
                  12
               .

               Udalosti, ktoré viedli k prepúšťaniu a ukončeniu činnosti

               18.Udalosti, ktoré viedli k spomínanému prepúšťaniu, súvisia s čiastočným alebo úplným uzavretím liniek na výrobu bezdrôtového telekomunikačného hardvéru vo viacerých lokalitách spoločnosti Ericsson (Borås, Karlskrona, Kista/Štokholm, Kumla, Linköping a Gothenburg) vo Švédsku, ako aj so zatvorením celého závodu v meste Katrineholm.

               19.Stagnujúci rast a tvrdšia konkurencia ázijských výrobcov, ktorým musela zároveň spoločnosť Ericsson čeliť, sa podpísali na postupnom poklese výroby telekomunikačného hardvéru – procese, ktorý začal takmer pred dvomi desaťročiami. Spoločnosť predala vo februári 2012 konkurenčnej spoločnosti Sony celý svoj vývoj mobilných telefónov a výrobnú linku. Ericsson sústreďuje svoje zostávajúce linky na výrobu hardvéru vo výrobných lokalitách v Ázii.

               20.Počas prvých šiestich mesiacov roku 2015 spoločnosť Ericsson postupne oznámila stratu 1 611 pracovných miest v siedmich lokalitách vo Švédsku. Keďže niektorí zamestnanci už dosiahli dôchodkový vek, nie sú zarátaní do počtu prepustených, u ktorých sa predpokladá predčasné ukončenie pracovného pomeru. Preto Švédsko oznámilo prepustenie 1 556 pracovníkov. Spoločnosť Ericsson 11. septembra 2015 písomne informovala švédske orgány o plánovanom hromadnom prepúšťaní.

               Očakávané účinky prepúšťania na miestne, regionálne a celoštátne hospodárstvo a zamestnanosť

               21.Očakávaný vplyv prepúšťania na miestny a regionálny pracovný trh sa v jednotlivých regiónoch značne líši. Na prvý pohľad sa môže tento vplyv zdať zanedbateľný, najmä vo veľmi husto obývaných oblastiach. Vo všeobecnosti však všetky regióny čelia problému spočívajúcemu v súčasnom prepustení pomerne veľkej skupiny starších pracovníkov s podobnými skúsenosťami. Väčšina týchto pracovníkov nemá zručnosti požadované na miestnom trhu práce. Tento nesúlad medzi ponúkanými a požadovanými zručnosťami je zreteľný najmä v meste Kista, kde bolo prepustených najviac pracovníkov (762). Hoci Kista sa nachádza v metropolitnej oblasti Štokholmu s veľmi dynamickým hospodárstvom, nízkou mierou nezamestnanosti a veľkým počtom voľných pracovných miest, viac ako 400 prepustených pracovníkov bolo naďalej nezamestnaných v čase predloženia žiadosti o financovanie z EGF. Zvyšovanie kvalifikácie a rekvalifikácia takého veľkého počtu starších pracovníkov s veľmi podobnými skúsenosťami sú pre miestne orgány najväčšou výzvou. V niektorých regiónoch, napr. Karlskrona, sa záťaž na miestny pracovný trh zvýšila s nedávnym príchodom väčšieho počtu migrantov.

               22.Arbetsförmedlingen, švédske verejné služby zamestnanosti (ďalej len „VSZ“), uskutočnili analýzu situácie na pracovnom trhu v postihnutých regiónoch a diskutovali o potrebách s miestnymi orgánmi a odbormi. Výsledkom bolo rozhodnutie švédskej vlády zamerať možnú pomoc z EGF najmä na lokality Kista, Katrineholm a Kumla, pretože práve ony čelia najväčším problémom. Personalizovaná pomoc sa však ponúkne aj prepusteným pracovníkom v iných lokalitách.

               23.Prepúšťanie zasiahlo nielen robotníkov, ale aj technicko-hospodárskych pracovníkov. Pokiaľ ide robotníkov, tí sa musia vysporiadať s pomerne nízkym dopytom na trhu práce v tradičných výrobných odvetviach. Švédske VSZ vidia potenciálne možnosti pre týchto pracovníkov vo verejnom alebo súkromnom sektore odvetvia služieb; vyžadovalo by si to však rozsiahle rekvalifikačné úsilie. Situácia je trochu iná v prípade technicko-hospodárskych pracovníkov. Väčšina z nich sú inžinieri špecializovaní na výrobu a vývoj telekomunikačného hardvéru, niektorí dokonca v oblastiach, ktoré sú pre Ericsson jedinečnými. Stále existuje vysoký dopyt po inžinieroch aj v sektore IT (a najmä v ňom), predovšetkým v oblasti programovania a vývoja softvéru. Napriek tomu, že prepustení technicko-hospodárski pracovníci majú k sektoru IT blízko, väčšine bývalých zamestnancov spoločnosti Ericsson chýbajú potrebné zručnosti. Švédske VSZ sú presvedčené, že balík personalizovaných programov odbornej prípravy a poradenstva umožní väčšine týchto prepustených zamestnancov nájsť si nové pracovné miesta vysokej kvality.

               Dotknutí prijímatelia a navrhované opatrenia

               Dotknutí prijímatelia

               24.Počet prepustených pracovníkov, ktorých účasť na opatreniach sa očakáva, sa odhaduje na 918. Rozdelenie týchto pracovníkov podľa pohlavia, štátnej príslušnosti a vekovej skupiny:

                        Kategória

                        Počet
                           dotknutých prijímateľov

                        Pohlavie:

                        muži:

                        643

                        (70,0 %)

                        ženy:

                        275

                        (30,0 %)

                        Štátna príslušnosť:

                        občania EÚ:

                        918

                        (100,0 %)

                        osoby, ktoré nie sú občanmi EÚ:

                        0

                        (0 %)

                        Veková skupina:

                        15 – 24 rokov:

                        0

                        (0 %)

                        25 – 29 rokov:

                        22

                        (2,4 %)

                        30 – 54 rokov:

                        589

                        (64,2 %)

                        55 – 64 rokov:

                        307

                        (33,4 %)

                        viac ako 64 rokov:

                        0

                        (0 %)

               Oprávnenosť navrhovaných opatrení

               25.Personalizované služby, ktoré sa majú poskytnúť prepusteným pracovníkom, pozostávajú z týchto opatrení:

               A. Osobné a profesijné poradenstvo:

               Hĺbkové posúdenie a individuálne plánovanie: Tento registračný proces zahŕňa posúdenie predchádzajúcich skúseností a odbornej prípravy, pričom pre prijímateľov EGF je urýchlený. Proces môže zahŕňať niekoľko individuálnych stretnutí a stretnutí prispôsobených účastníkom, pričom môže ísť aj o stretnutia so spoločnosťami poskytujúcimi podporu pri prechode na iné pracovisko.

               Osobné poradenstvo: Štandardné činnosti, ktoré ponúkajú verejné služby zamestnanosti (Arbetsförmedlingen), sa skombinujú s opatreniami EGF, ako napríklad individuálna podpora pri priamom kontakte s potenciálnymi zamestnávateľmi, motivačné stretnutia a konferencie zamerané na regionálny trh práce. Tieto činnosti budú obzvlášť dôležité pre tých dotknutých pracovníkov, ktorí považujú svoju dosiahnutú úroveň vzdelania za nedostatočnú s ohľadom na voľné pracovné miesta v regióne. Budú ponúknuté individuálne aj skupinové činnosti.

               Motivačné poradenstvo a plánovanie kariéry: Prijímatelia EGF budú mať prístup k odborníkom na kognitívnu terapiu, ktorí im pomôžu zvýšiť ich motiváciu. Okrem toho sa uskutoční rad konferencií. Na týchto konferenciách budú prijímatelia informovaní o najnovšom vývoji na trhu práce, pričom im bude poskytnutý priestor na diskusiu o potrebných odborných a osobnostných zručnostiach. Cieľom týchto konferencií je poskytnúť motiváciu potrebnú na riešenie problémov na trhu práce. Tieto opatrenia sú otvorené pre všetkých dotknutých prijímateľov, pričom osobitný dôraz sa kladie na účastníkov vo veku 50 rokov a viac.

               B. Chránené pracoviská, podporované zamestnávanie a rehabilitačné opatrenia:

               Tieto opatrenia sú zamerané na prijímateľov postihnutých chorobami alebo poruchami. Môžu zahŕňať hodnotenie pracovnej schopnosti jednotlivca, opatrenia na jej budovanie alebo posilnenie, prípadne nákup pomocných zariadení potrebných na prekonanie problémov na pracovisku, ako aj odbornú prípravu na ich používanie.

               C. Vzdelávanie a odborná príprava:

               Švédske VSZ ponúkajú širokú škálu kurzov pre konkrétne cieľové skupiny. Okrem týchto kurzov budú mať prijímatelia EGF prístup ku kurzom upraveným na mieru. Patria medzi ne akademické kurzy a iné vysoko špecializované kurzy v trvaní 12 mesiacov alebo dlhšie. Okrem toho bude účastníkom s poruchami učenia ponúknutá individuálna podpora (odhaduje sa, že asi 5 % prijímateľov zúčastňujúcich sa na opatreniach zameraných na vzdelávanie a odbornú prípravu si bude vyžadovať osobitnú pomoc). Osobitné úsilie sa vyvinie na prekonanie tradičných rodových prekážok a motivovanie napr. mužských prijímateľov, aby si našli prácu v sektore zdravotnej starostlivosti. Externí odborníci poskytnú prípravné kurzy tým, ktorí plánujú založiť podnik, a poradenstvo budúcim podnikateľom. V duchu zásady celoživotného vzdelávania sa účastníkom opatrení spolufinancovaných z EGF takisto ponúkne možnosť úradného uznania spôsobilostí získaných prostredníctvom formálneho vzdelávania a informálneho učenia.

               Budú sa organizovať programy stáží ponúkajúce možnosť skombinovať praktickú odbornú prípravu a niektoré programy formálneho vzdelávania. Plánuje sa úzka spolupráca so švédskou organizáciou zamestnávateľov v sektore IT.

               D. Príspevky na hľadanie zamestnania:

               Tieto príspevky sa poskytnú prijímateľom, ktorí sa zúčastnia na niektorom z uvedených aktívnych opatrení. Výška príspevku závisí od individuálnych faktorov a mení sa v závislosti od trvania opatrení. Existujú tri rôzne typy príspevkov, jeden pre ľudí, ktorí sa zúčastňujú na všeobecných opatreniach, ďalší pre ľudí v programoch stáží a posledný pre ľudí zúčastňujúcich sa na rehabilitačných opatreniach. Rozpočty na tieto príspevky zahŕňajú náhradu cestovných výdavkov pre prijímateľov, ktorých cestovné výdavky spojené s hľadaním práce prekročia 600 SEK (približne 64 EUR) za mesiac.

               26.Opísané navrhované opatrenia predstavujú aktívne opatrenia na trhu práce v rámci oprávnených opatrení stanovených v článku 7 nariadenia o EGF. Týmito opatreniami sa nenahrádzajú pasívne opatrenia sociálnej ochrany.

               27.Švédsko poskytlo požadované informácie o opatreniach, ktoré sú pre príslušný podnik povinné podľa vnútroštátneho práva alebo kolektívnych zmlúv. Potvrdili, že finančný príspevok z EGF nenahradí žiadne z týchto opatrení.

               28.Navrhované opatrenia prispejú k trvalo udržateľnému hospodárskemu rozvoju. Podľa švédskeho kódexu životného prostredia sú VSZ (Arbetsförmedlingen) povinné zahrnúť environmentálne otázky do svojich výziev na predkladanie ponúk a vlastných akcií. Ponúkané opatrenia sú preto v súlade so švédskym kódexom životného prostredia a prispievajú k 16 švédskym cieľom kvality životného prostredia.

               Odhadovaný rozpočet

               29.Odhadované celkové náklady sú 6 596 531 EUR, z čoho 6 161 480 EUR tvoria výdavky na personalizované služby a 435 051 EUR tvoria výdavky na činnosti súvisiace s prípravou, riadením, informovaním a propagáciou, kontrolou a podávaním správ.

               30.Celková výška finančného príspevku požadovaného z EGF je 3 957 918 EUR (60 % celkových nákladov).

                        Opatrenia

                        Odhadovaný počet účastníkov

                        Odhadované náklady na účastníka (zaokrúhlené)
                        (v EUR)

                        Odhadované celkové náklady

                        (v EUR)

                        Personalizované služby (opatrenia podľa článku 7 ods. 1 písm. a) a c) nariadenia o EGF)

                        Osobné a profesijné poradenstvo (Jobbcoachning och ärendehantering)

                        918

                        1 202

                        1 103 545

                        Chránené pracoviská, podporované zamestnávanie a rehabilitačné opatrenia (Skyddad och understödd sysselsättning och rehabilitering)

                        20

                        12 555

                        251 108

                        Vzdelávanie a odborná príprava (Utbildning och omskolning)

                        463

                        5 868

                        2 716 884

                        Medzisúčet (a):

                        Percentuálny podiel balíka personalizovaných služieb

                        –

                        4 071 537

                        (66,08 %)

                        Príspevky a stimuly (opatrenia podľa článku 7 ods. 1 písm. b) nariadenia o EGF)

                        Príspevky pre účastníkov odbornej prípravy zameranej na trh práce (Utbildningsinsatser AUB, aktivitetsstöd)

                        102

                        11 904

                        1 214 194

                        Príspevky pre účastníkov umiestňovacích programov stáží (Praktik, aktivitetsstöd)

                        80

                        8 183

                        654 660

                        Príspevky pre účastníkov rehabilitačného programu „Úvod do zamestnania“ (Introduktion till arbete KA, aktivitetsstöd)

                        10

                        22 109

                        221 089

                        Medzisúčet (b):

                        Percentuálny podiel balíka personalizovaných služieb:

                        –

                        2 089 943

                        (33,92 %)

                         Opatrenia podľa článku 7 ods. 4 nariadenia o EGF

                        Prípravné činnosti

                        –

                        0

                        Riadenie

                        –

                        362 387

                        Informovanie a propagácia

                        –

                        21 498

                        Kontrola a podávanie správ

                        –

                        51 166

                        Medzisúčet (c):

                        Percentuálny podiel celkových nákladov:

                        –

                        435 051

                        (6,6 %)

                        Celkové náklady (a + b + c):

                        –

                        6 596 531

                        Príspevok z EGF (60 % celkových nákladov)

                        –

                        3 957 918

               31.Náklady na opatrenia uvedené v predchádzajúcej tabuľke ako opatrenia podľa článku 7 ods. 1 písm. b) nariadenia o EGF nepresahujú 35 % celkových nákladov na koordinovaný balík personalizovaných služieb. Švédsko potvrdilo, že tieto opatrenia sú podmienené aktívnou účasťou dotknutých prijímateľov na činnostiach súvisiacich s hľadaním zamestnania alebo s odbornou prípravou.

               Obdobie oprávnenosti výdavkov

               32.Švédsko začalo poskytovať personalizované služby dotknutým prijímateľom 1. októbra 2015. Výdavky na opatrenia budú teda oprávnené na získanie finančného príspevku z EGF od 1. októbra 2015 do 31. marca 2018.

               33.Švédsku začali vznikať administratívne výdavky na využívanie EGF 1. októbra 2015. Výdavky na činnosti súvisiace s prípravou, riadením, informovaním a propagáciou, kontrolou a podávaním správ sú preto oprávnené na finančný príspevok z EGF od 1. októbra 2015 do 30. septembra 2018.

               Komplementarita s opatreniami financovanými z vnútroštátnych prostriedkov alebo prostriedkov Únie

               34.Zdrojom vnútroštátneho predbežného financovania alebo spolufinancovania je rozpočet VSZ (Arbetsförmedlingen). Ericsson alebo jedna z organizácií sociálneho zabezpečenia by mohli takisto prispieť k určitým projektovým iniciatívam a nahradiť tak niektoré z fondov VSZ (Arbetsförmedlingen).

               35.Švédsko potvrdilo, že uvedené opatrenia, na ktoré boli udelené finančné prostriedky z EGF, nebudú financované z iných finančných nástrojov Únie.

               Postupy konzultácií s dotknutými prijímateľmi alebo ich zástupcami, alebo sociálnymi partnermi, ako aj miestnymi a regionálnymi orgánmi

               36.Švédsko uviedlo, že koordinovaný balík personalizovaných služieb bol vypracovaný po konzultáciách s dotknutými prijímateľmi a ich zástupcami, ako aj s miestnymi verejnými činiteľmi. Po oznámení o prepúšťaní sa VSZ (Arbetsförmedlingen) stretli so zástupcami spoločnosti Ericsson, miestnymi orgánmi, rôznymi odborovými organizáciami, ako aj agentúrami poskytujúcimi podporu pri prechode na iné pracovisko, a to vo všetkých lokalitách spoločnosti, ktoré boli predmetom hromadného prepúšťania. Vo všetkých lokalitách sa uskutočnili semináre s miestnymi zástupcami odborových organizácií s cieľom prediskutovať prípadnú žiadosť o podporu z EGF a určiť vhodný balík opatrení, ktorý sa má poskytnúť.

               Systémy riadenia a kontroly

               37.Žiadosť obsahuje opis systému riadenia a kontroly, ktorý špecifikuje povinnosti zapojených subjektov. Švédsko oznámilo Komisii, že finančný príspevok budú spravovať VSZ (Arbetsförmedlingen), ktoré boli oficiálne stanovené za riadiaci a platobný orgán. Účtovníctvo projektu preskúma oddelenie vnútorného auditu, ktoré je samostatným orgánom pôsobiacim pri rade VSZ (Arbetsförmedlingen). Jeho úlohou je preskúmať postup vnútornej kontroly a overovania vo VSZ a navrhnúť zlepšenia, ako aj poskytovať poradenstvo a podporu rade a generálnemu riaditeľovi. Audit projektu sa bude konať pravidelne.

               Záväzky poskytnuté zo strany dotknutého členského štátu

               38.Švédsko poskytlo všetky potrebné uistenia, že:

               –v prístupe k navrhovaným opatreniam a ich vykonávaniu sa budú dodržiavať zásady rovnakého zaobchádzania a nediskriminácie,

               –boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania,

               –spoločnosť Ericsson, ktorá po prepúšťaní pokračuje v činnosti, si splnila svoje právne záväzky, ktorými sa upravuje prepúšťanie, a prijala primerané opatrenia na zabezpečenie svojich pracovníkov,

               –navrhované opatrenia nebudú predmetom finančnej podpory z iných fondov alebo finančných nástrojov Únie a zabráni sa dvojitému financovaniu,

               –navrhovanými opatreniami sa budú dopĺňať opatrenia financované zo štrukturálnych fondov,

               –finančný príspevok z EGF bude v súlade s procesnými a hmotnoprávnymi pravidlami Únie o štátnej pomoci.

               VPLYV NA ROZPOČET

               Návrh rozpočtu

               39.Ako sa stanovuje v článku 12 nariadenia Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020, EGF nesmie prekročiť maximálnu ročnú sumu 150 miliónov EUR (v cenách z roku 2011)
                  13
               .

               40.Po preskúmaní žiadosti vzhľadom na podmienky stanovené v článku 13 ods. 1 nariadenia o EGF a s ohľadom na počet dotknutých prijímateľov, navrhované opatrenia a odhadované náklady Komisia s cieľom poskytnúť finančný príspevok v súvislosti so žiadosťou navrhuje mobilizovať z EGF sumu vo výške 3 957 918 EUR, čo predstavuje 60 % celkových nákladov na navrhované opatrenia.

               41.Ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  14
               , navrhované rozhodnutie o mobilizácii EGF prijmú spoločne Európsky parlament a Rada.

               Súvisiace akty

               42.Súčasne s predložením tohto návrhu rozhodnutia o mobilizácii prostriedkov EGF Komisia predloží Európskemu parlamentu a Rade návrh na presun sumy vo výške 3 957 918 EUR do príslušného rozpočtového riadku.

               43.Zároveň s prijatím tohto návrhu rozhodnutia o mobilizácii EGF Komisia prijme prostredníctvom vykonávacieho aktu rozhodnutie o finančnom príspevku, ktoré nadobudne účinnosť v deň, keď Európsky parlament a Rada prijmú navrhované rozhodnutie o mobilizácii EGF.

               Návrh

               ROZHODNUTIE EURÓPSKEHO PARLAMENTU A RADY

               o mobilizácii Európskeho fondu na prispôsobenie sa globalizácii
                  (žiadosť Švédska – EGF/2016/002 SE/Ericsson)

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  15
               , a najmä na jeho článok 15 ods. 4,

               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  16
               , a najmä na jej bod 13,

               so zreteľom na návrh Európskej komisie,

               keďže:

               (1)Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej celosvetovej finančnej a hospodárskej krízy, a pomôcť im pri opätovnom začleňovaní do trhu práce.

               (2)Ako sa stanovuje v článku 12 nariadenia Rady (EÚ, Euratom) č. 1311/2013
                  17
               , EGF nesmie prekročiť maximálnu ročnú sumu 150 miliónov EUR (v cenách z roku 2011).

               (3)Švédsko 31. marca 2016 predložilo žiadosť o mobilizáciu EGF v súvislosti s prepúšťaním v spoločnosti Ericsson (Telefonaktiebolaget LM Ericsson) vo Švédsku. Žiadosť bola doplnená o dodatočné informácie poskytnuté v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)Preto by sa v súvislosti so žiadosťou predloženou Švédskom mal mobilizovať EGF s cieľom poskytnúť finančný príspevok vo výške 3 957 918 EUR.

               (5)S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

               PRIJALI TOTO ROZHODNUTIE:

               Článok 1

               V rámci všeobecného rozpočtu Únie na rozpočtový rok 2016 sa mobilizuje Európsky fond na prispôsobenie sa globalizácii s cieľom poskytnúť sumu 3 957 918 EUR vo forme viazaných a platobných rozpočtových prostriedkov.

               Článok 2

               Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od [dátum jeho prijatia]*.

                  18V Bruseli

                  Za Európsky parlament
                        Za Radu

                  predseda
                        predseda

                     (1)
                  Ú. v. EÚ L 347, 20.12.2013, s. 855.

                     (2)
                  V zmysle článku 3 nariadenia o EGF.

                     (3)
                  Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).

                     (4)
                  Ú. v. EÚ L 393, 30.12.2006, s. 1.

                     (5)
                  V súlade s článkom 7 ods. 4 nariadenia (EÚ) č. 1309/2013.

                     (6)
                  Smernica Rady 98/59/ES z 20. júla 1998 o aproximácii právnych predpisov členských štátov týkajúcich sa hromadného prepúšťania (Ú. v. ES L 225, 12.8.1998, s. 16).

                     (7)

                     http://www.ey.com/Publication/vwLUAssets/Outsourcing_in_Europe_2013/$FILE/EY-outsourcing-survey.pdf

                     (8)

                     http://www.ericsson.com/thecompany/investors/financial_reports/2014/annual14/en/Otherinformation/

                     Tenyearsummary.html

                     (9)

                     http://unionenopinion.se/analyser/varsel-pa-ericsson-och-sony-mobile-vad-hander-i-telekombranschen-egentligen/

                     (10)

                     http://cio.idg.se/2.1782/1.630340/sa-sourcar-svenska-cio-er-2015

                     (11)

                     http://www.forbes.com/sites/greatspeculations/2015/08/19/ericsson-can-overcome-challenges-in-the-mobile-infrastructure-business/#77e6e5cb128d

                     (12)

                     http://ec.europa.eu/social/BlobServlet?docId=4558&langId=en

                     (13)
                  Ú. v. EÚ L 347, 20.12.2013, s. 884.

                     (14)
                  Ú. v. EÚ C 373, 20.12.2013, s. 1.

                     (15)
                  Ú. v. EÚ L 347, 20.12.2013, s. 855.

                     (16)
                  Ú. v. EÚ C 373, 20.12.2013, s. 1.

                     (17)
                  Nariadenie Rady (EÚ, Euratom) č. 1311/2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).

                     (18)
                   Dátum vloží Parlament pred uverejnením v úradnom vestníku.


Dôležité právne oznámenie

|

52004PC0512

Návrh rozhodnutie Rady ktorým sa mení a dopĺňa rozhodnutie 1999/847/ES, pokiaľ ide o predĺženie platnosti akčného programu Spoločenstva v oblasti civilnej ochrany  /* KOM/2004/0512 v konečnom znení - CNS 2004/0162 */

	Brusel, 20.07.2004KOM(2004)512 v konečnom znení2004/0162(CNS)NávrhROZHODNUTIE RADYktorým sa mení a dopĺňa rozhodnutie 1999/847/ES, pokiaľ ide o predĺženie platnosti akčného programu Spoločenstva v oblasti civilnej ochrany(predložená Komisiou)DÔVODOVÁ SPRÁVA1. V decembri 1999 bol rozhodnutím Rady 1999/847/ES[1] prijatý druhý akčný program Spoločenstva v oblasti civilnej ochrany. Cieľom tohto akčného programu je zabezpečiť v prípade prírodných a technologických katastrof v rámci Spoločenstva lepšiu ochranu osôb, životného prostredia a majetku. Program počíta so širokým spektrom projektov, výmenami odborníkov a organizáciou workshopov a iných činností týkajúcich sa podpory spolupráce a vzájomnej pomoci medzi službami civilnej ochrany členských štátov. Akčný program podporuje a dopĺňa úsilie členských štátov na vnútroštátnej, regionálnej a miestnej úrovni. V rámci súčasného programu zameriava Komisia svoje úsilie na obmedzené množstvo významných projektov, ktoré majú širší európsky dopad. Dôraz sa pritom kladie na niekoľko projektov, ktoré sa týkajú prevencie, informovanosti verejnosti, krízového manažmentu, lekárskej pomoci pri katastrofách a vytvárania siete rôznych združení dobrovoľníkov aktívnych na mieste.2. Niekoľko udalostí za posledných rokov, ako napr. havária tankeru Prestige, lesné požiare v lete roku 2003 a záplavy v južnom Francúzsku koncom roku 2003, zdôraznili potrebu konať na európskej úrovni. V dôsledku týchto nehôd sa zišla pomoc z niekoľkých členských štátov a potvrdila sa potreba spoločnej prípravy a vzájomnej informovanosti. Je navyše potrebné, aby občania EÚ boli lepšie informovaní o možných nehodách a tiež o spôsoboch, ako v daných situáciách reagovať. Projekty zamerané na vzdelávanie mladých ľudí sa osvedčili ako veľmi úspešné.3. Keďže sa platnosť súčasného akčného programu Spoločenstva v oblasti civilnej ochrany končí 31. decembra 2004, navrhuje sa predĺženie jeho platnosti na obdobie dvoch rokov od januára 2005 do decembra 2006.2004/0162(CNS)NávrhROZHODNUTIE RADYktorým sa mení a dopĺňa rozhodnutie 1999/847/ES, pokiaľ ide o predĺženie platnosti akčného programu Spoločenstva v oblasti civilnej ochrany(Text s významom pre EHP )RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 308,so zreteľom na návrh Komisie,[2]so zreteľom na stanovisko Európskeho parlamentu[3],keďže:Rozhodnutím Rady 1999/847/ES z 9. decembra 1999, ktorým sa ustanovuje akčný program Spoločenstva v oblasti civilnej ochrany[4], bola na obdobie od 1. januára 2000 do 31. decembra 2004 stanovená činnosť Spoločenstva v oblasti prevencie, pripravenosti a schopnosti reagovať na prírodné a človekom spôsobené katastrofy na zemi aj na mori.Nedávne udalosti, ako napr. záplavy v strednej a východnej Európe v lete 2002, havária tankeru Prestige v Španielsku v novembri 2002, ako aj vlna horúčav a rozsiahle lesné požiare v južnej Európe v lete v 2003 potvrdzujú, že je potrebné pokračovať s činnosťou v oblasti civilnej ochrany vykonávanou na úrovni Spoločenstva v súlade s rozhodnutím 1999/847/ES.S cieľom vyhnúť sa prerušeniu medzi dňom skončenia platnosti rozhodnutia 1999/847/ES a dňom nadobudnutia účinnosti nového právneho základu, je potrebné predĺžiť akčný program ustanovený rozhodnutím 1999/847/ES na obdobie dvoch rokov.Rozhodnutie 1999/847/ES by sa preto malo príslušne zmeniť a doplniť,PRIJALA TOTO ROZHODNUTIE:Článok 1Rozhodnutie 1999/847/ES sa mení a dopĺňa takto:a) V článku 1 ods. 1 sa dátum „31. decembra 2004“ nahrádza dátumom „31. decembra 2006“.b) Prvý pododsek článku 2 ods. 3 sa nahrádza takto:„Finančná referenčná suma na realizáciu tohto programu je 7,5 milióna EUR na obdobie od 1. januára 2000 do 31. decembra 2004 a 4,8 milióna EUR na obdobie od 1. januára 2005 do 31. decembra 2006“.Článok 2Toto rozhodnutie je adresované členským štátom.V BruseliZa RadupredsedaLEGISLATIVE FINANCIAL STATEMENT+++++ TABLE +++++1. BUDGET LINE(S) + HEADING(S)07 03 06 012. OVERALL FIGURES2.1. Total allocation for action (Part B): € 4.8 million2.2. Period of application: 2005 - 20062.3. Overall multi annual estimate of expenditure:(a) Schedule of commitment appropriations/payment appropriations (financial intervention) (see point 6.1.1)€ million (to three decimal places)+++++ TABLE +++++(b) Technical and administrative assistance and support expenditure (see point 6.1.2)+++++ TABLE ++++++++++ TABLE +++++(c) Overall financial impact of human resources and other administrative expenditure(see points 6.2 and 6.3)+++++ TABLE ++++++++++ TABLE +++++2.4. Compatibility with financial programming and financial perspective[X] Proposal is compatible with existing financial programming.[…] Proposal will entail reprogramming of the relevant heading in the financial perspective.[…] Proposal may require application of the provisions of the Interinstitutional Agreement.2.5. Financial impact on revenue:[X] Proposal has no financial implications (involves technical aspects regarding implementation of a measure)OR[…] Proposal has financial impact – the effect on revenue is as follows:3. BUDGET CHARACTERISTICS+++++ TABLE +++++4. LEGAL BASISCouncil Decision of 9 December 1999 establishing a Community Action Programme in the field of civil protection (1999/847/EC) , OJ L 327, 21.12.1999, p. 53.5. DESCRIPTION AND GROUNDS5.1. Need for Community intervention5.1.1. Objectives pursuedRecent emergencies such as the floods in Southern France in 2002, the heat wave and extensive forest fires in southern Europe in the summer of 2003 and the terrorist attack in Madrid in March 2004 as well as the earthquakes in Algeria, Iran and Morocco show that there is a need to continue the action undertaken in the field of civil protection.A global evaluation of the three current instruments, Civil Protection Action Programme, Community Mechanism and Marine Pollution framework, is ongoing in order to identify possible future areas for common action in this field. This may result in a new instrument which will cover the period 2007-2013.Therefore, considering that the current Community action programme expires on 31 December 2004 it needs to be extended for a period of two year until 31 December 2006.The Civil Protection Action Programme “is intended to support and supplement Member States' efforts at national, regional and local levels for the protection of persons, property and in so doing environment, in the event of natural and technological disasters, without prejudice to the internal division of competence in Member States. The aim is also to facilitate cooperation, exchange of experience and mutual assistance between Member States in this field.”It aims at the enhancement of civil protection capabilities of Member States, EEA and candidate countries for dealing with disasters, and in particular:-  prevention, forecasting, detection, preparedness for response and immediate aftercare, and analysis of the socioeconomic implications of disasters,-  workshops, training courses, exchange and secondment of experts, and exercises intended to stimulate civil protection cooperation,-  actions and pilot projects to increase capacity, speed and efficiency in emergency situations and support, information and awareness-raising activities including conferences with a civil protection theme,-  mobilisation of experts to reinforce and assist Member States or third countries facing natural disasters or technological accidents,This proposal on the table will provide the extension of current Civil Protection Action Programme for the years 2005-2006.5.2. Action envisaged and budget intervention arrangementsAfter the adoption of the decision the Commission will establish the rolling plan for the twoyears, 2005-2006, and subsequently launch Call for proposals.The actions covered by the present legislative proposal are carried out in accordance with the Council Regulation (EC, Euratom) No 1605/2002 of 25 June 2002 on the Financial Regulation applicable to the general budget of the European Communities.5.3. Methods of implementationThe programme is managed directly by the Commission through Call for proposals and accompanying measures.6. IMPACT ON STAFF AND ADMINISTRATIVE EXPENDITURE6.1. Impact on human resources+++++ TABLE +++++6.2. Overall financial impact of human resources+++++ TABLE +++++The amounts are total expenditure for twelve months.6.3. Other administrative expenditure deriving from the action+++++ TABLE +++++The amounts are total expenditure for twelve months.1 Specify the type of committee and the group to which it belongs.+++++ TABLE +++++All administrative and Human Resources requirements will be covered from within the Budget allocates to the managing DG’s in the framework of the annual allocation procedure.7. FOLLOW-UP AND EVALUATION7.1. Follow-up arrangementsA global evaluation of the three current instruments, Civil Protection Action Programme, Mechanism and Marine Pollution framework is ongoing in order to identify possible future areas for common action in this field.For the future the Commission is considering the possibility to streamline the three instruments into one single framework.8. ANTI-FRAUD MEASURESThe proposed activities only consist of grants and expenditure on expert meetings. The latter will be subject to the Commission’s usual control mechanisms and therefore there is no need for supplementary anti-fraud measures.[1] Ú. v. ES L 327, 21.12.1999, s. 53-57.[2][3][4] Ú. v. ES L 327, 21.12.1999, s. 53.


Dôležité právne oznámenie

|

52009PC0241

Návrh rozhodnutie Rady o nezaradení bifentrínu do prílohy I k smernici Rady 91/414/EHS a odobratí povolení na prípravky na ochranu rastlín obsahujúce túto látku  /* KOM/2009/0241 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 25.5.2009KOM(2009) 241 v konečnom zneníNávrhROZHODNUTIE RADYo nezaradení bifentrínu do prílohy I k smernici Rady 91/414/EHS a odobratí povolení na prípravky na ochranu rastlín obsahujúce túto látku(PREDLOžENÁ KOMISIOU)DÔVODOVÁ SPRÁVAPriložený návrh rozhodnutia Rady sa týka nezaradenia bifentrínu ako účinnej látky do zoznamu povolených látok (príloha I) smernice Rady 91/414/EHS a stiahnutia prípravkov na ochranu rastlín obsahujúcich túto látku. Návrh nezaradiť túto látku do uvedeného zoznamu vychádza z viacerých problémov, ktoré sa zistili počas hodnotenia tejto účinnej látky.Smernicou Rady 91/414/EHS sa vytvára harmonizovaný rámec pre povoľovanie a uvádzanie prípravkov na ochranu rastlín na trh. Účinné látky, ktoré sa majú používať ako prípravky na ochranu rastlín, sa posudzujú a povoľujú na úrovni Spoločenstva a zaraďujú sa do prílohy I k tejto smernici. Členské štáty posudzujú a povoľujú jednotlivé prípravky na ochranu rastlín obsahujúce účinné látky podľa harmonizovaných pravidiel.Údaje poskytnuté výrobným odvetvím najprv vyhodnotil spravodajský členský štát, v tomto prípade Francúzsko, ktorý predložil návrh hodnotiacej správy. Európsky úrad pre bezpečnosť potravín zorganizoval preskúmanie pôvodného hodnotenia spôsobom peer review a Komisii 30. septembra 2008 predložil záver z posúdenia rizika, pokiaľ ide o bifentrín.Počas hodnotenia tejto účinnej látky sa zistili viaceré problémy. Na základe údajov, ktoré oznamovateľ predložil v rámci zákonných lehôt, nebolo predovšetkým možné posúdiť potenciálnu kontamináciu podzemných vôd hlavným degradačným produktom bifentrínu v pôde ( kyselinou TFP ). V dôsledku nedostatočného množstva poskytnutých údajov o rezíduách a nedostatočného prešetrenia spôsobu metabolizmu dvoch izomérov, z ktorých sa skladá bifentrín, navyše vznikli obavy v súvislosti s možným podcenením rizika pre spotrebiteľov. Pokiaľ ide o ekotoxikológiu, vzhľadom na riziko pre vodné stavovce sa nepreukázali prijateľné použitia a doteraz nie sú vyjasnené účinky zaznamenanej bioakumulácie tejto účinnej látky v rybách. Okrem toho sa zistilo vysoké riziko pre cicavce (dlhodobé riziko a sekundárna otrava), dážďovky (dlhodobé riziko) a necieľové článkonožce (na poli) a riziko pre necieľové rastliny a necieľové pôdne makroorganizmy sa dostatočne nepreskúmalo.Návrh rozhodnutia o nezaradení tejto látky do zoznamu bol 12. marca 2009 predložený Stálemu výboru pre potravinový reťazec a zdravie zvierat, v ktorom:-  15 členských štátov hlasovalo za návrh (164 hlasov)-  9 členských štátov hlasovalo proti návrhu (132 hlasov)-  3 členské štáty sa zdržali hlasovania (49 hlasov).Výbor nevydal žiadne stanovisko. Podľa článku 19 smernice 91/414/EHS a v súlade s článkom 5 rozhodnutia Rady 1999/468/ES musí preto Komisia predložiť Rade návrh v súvislosti s opatreniami, ktoré sa majú prijať, pričom Rada má tri mesiace na to, aby rozhodla kvalifikovanou väčšinou.Na návrh rozhodnutia sa nevzťahuje kontrolná právomoc Európskeho parlamentu (článok 8 rozhodnutia Rady 1999/468/ES).NávrhROZHODNUTIE RADYo nezaradení bifentrínu do prílohy I k smernici Rady 91/414/EHS a odobratí povolení na prípravky na ochranu rastlín obsahujúce túto látku(Text s významom pre EHP)RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh[1], a najmä na jej článok 8 ods. 2 štvrtý pododsek,keďže:(1) V článku 8 ods. 2 smernice 91/414/EHS sa ustanovuje, že členský štát môže počas obdobia 12 rokov nasledujúcich po oznámení tejto smernice povoliť uvedenie na trh prípravkov na ochranu rastlín obsahujúcich účinné látky, ktoré nie sú uvedené v prílohe I k tejto smernici a ktoré sú už na trhu dva roky po dátume oznámenia tejto smernice, zatiaľ čo sa uvedené látky v rámci pracovného programu postupne skúmajú.(2) V nariadeniach Komisie (ES) č. 451/2000[2] a (ES) č. 1490/2002[3] sa ustanovujú podrobné pravidlá vykonávania tretej etapy pracovného programu uvedeného v článku 8 ods. 2 smernice 91/414/EHS a ustanovuje sa zoznam účinných látok, ktoré sa majú posúdiť vzhľadom na ich možné zaradenie do prílohy I k smernici 91/414/EHS. Tento zoznam zahŕňa bifentrín.(3) Účinky bifentrínu na ľudské zdravie a životné prostredie sa posúdili v súlade s ustanoveniami nariadení (ES) č. 451/2000 a (ES) č. 1490/2002 na rad použití, ktoré navrhol oznamovateľ. Okrem toho sú v týchto nariadeniach určené spravodajské členské štáty, ktoré musia v súlade s článkom 10 ods. 1 nariadenia (ES) č. 1490/2002 predložiť príslušné hodnotiace správy a odporúčania Európskemu úradu pre bezpečnosť potravín (EFSA). V prípade bifentrínu bolo spravodajským členským štátom Francúzsko a všetky príslušné informácie boli predložené 15. decembra 2005.(4) Hodnotiaca správa bola v rámci pracovnej skupiny EFSA pre hodnotenie preskúmaná členskými štátmi a EFSA spôsobom peer review a predložená Komisii 30. septembra 2008 vo forme záveru EFSA týkajúceho sa preskúmania účinnej látky bifentrín spôsobom peer review z hľadiska posúdenia rizika pesticídov[4]. Členské štáty a Komisia preskúmali túto správu v rámci Stáleho výboru pre potravinový reťazec a zdravie zvierat a 12. marca 2009 ju finalizovali vo forme revíznej správy Komisie týkajúcej sa bifentrínu.(5) Počas hodnotenia tejto účinnej látky sa zistili viaceré problémy. Na základe údajov, ktoré oznamovateľ predložil v rámci zákonných lehôt, nebolo predovšetkým možné posúdiť potenciálnu kontamináciu podzemných vôd hlavným degradačným produktom bifentrínu v pôde ( kyselinou TFP ). V dôsledku nedostatočného množstva poskytnutých údajov o rezíduách a nedostatočného prešetrenia spôsobu metabolizmu dvoch izomérov, z ktorých sa skladá bifentrín, navyše vznikli obavy v súvislosti s možným podcenením rizika pre spotrebiteľov. Pokiaľ ide o ekotoxikológiu, vzhľadom na riziko pre vodné stavovce sa nepreukázali prijateľné použitia a doteraz nie sú vyjasnené účinky zaznamenanej bioakumulácie tejto účinnej látky v rybách. Okrem toho sa zistilo vysoké riziko pre cicavce (dlhodobé riziko a sekundárna otrava), dážďovky (dlhodobé riziko) a necieľové článkonožce (na poli) a riziko pre necieľové rastliny a necieľové pôdne makroorganizmy sa dostatočne nepreskúmalo. Na základe informácií poskytnutých v zákonných lehotách preto nebolo možné dospieť k záveru, že bifentrín spĺňa kritériá na zaradenie do prílohy I k smernici 91/414/EHS.(6) Komisia vyzvala oznamovateľa, aby predložil svoje pripomienky k výsledkom preskúmania spôsobom peer review a aby sa vyjadril k tomu, či má v úmysle uvedenú látku ďalej podporovať. Oznamovateľ predložil svoje pripomienky, ktoré sa dôkladne preskúmali. Napriek argumentom, ktoré oznamovateľ predložil, však nebolo možné dané problémy vyriešiť, pričom posúdeniami vyhotovenými na základe informácií predložených a zhodnotených počas stretnutí odborníkov EFSA sa nepreukázalo, že za navrhovaných podmienok používania možno očakávať, že prípravky na ochranu rastlín obsahujúce bifentrín vo všeobecnosti spĺňajú požiadavky stanovené v článku 5 ods. 1 písm. a) a b) smernice 91/414/EHS.(7) Bifentrín by sa preto nemal zaradiť do prílohy I k smernici 91/414/EHS.(8) Mali by sa prijať opatrenia na zabezpečenie odobratia povolení udelených na prípravky na ochranu rastlín obsahujúce bifentrín v rámci stanovenej lehoty a na zabezpečenie toho, že tieto povolenia sa nebudú obnovovať a že sa na takéto výrobky nebudú udeľovať nové povolenia.(9) Každé obdobie odkladu udelené členským štátom na likvidáciu, skladovanie, uvádzanie na trh a používanie existujúcich zásob prípravkov na ochranu rastlín obsahujúcich bifentrín by sa malo obmedziť na dvanásť mesiacov, aby sa mohli existujúce zásoby využiť v jednom ďalšom vegetačnom období. Tým sa zabezpečí, že prípravky na ochranu rastlín obsahujúce bifentrín budú poľnohospodárom naďalej k dispozícii 18 mesiacov od prijatia tohto rozhodnutia.(10) Toto rozhodnutie nemá vplyv na predkladanie žiadostí týkajúcich sa bifentrínu v súlade s ustanoveniami článku 6 ods. 2 smernice 91/414/EHS, podrobné pravidlá vykonávania ktorej boli stanovené v nariadení Komisie (ES) č. 33/2008[5], v súvislosti s jeho možným zaradením do prílohy I k tejto smernici.(11) Stály výbor pre potravinový reťazec a zdravie zvierat nevydal stanovisko v lehote stanovenej jeho predsedom,PRIJALA TOTO ROZHODNUTIE:Článok 1Bifentrín sa nezaraďuje ako účinná látka do prílohy I k smernici 91/414/EHS.Článok 2Členské štáty zabezpečia, aby sa:a) povolenia na prípravky na ochranu rastlín obsahujúce bifentrín odobrali do [… VLOŽTE DÁTUM 6 MESIACOV OD DÁTUMU PRIJATIA TOHTO ROZHODNUTIA ];b) odo dňa uverejnenia tohto rozhodnutia neudelili ani neobnovili žiadne povolenia na prípravky na ochranu rastlín obsahujúce bifentrín.Článok 3Každé obdobie odkladu udelené členskými štátmi v súlade s ustanoveniami článku 4 ods. 6 smernice 91/414/EHS musí byť čo najkratšie a uplynie najneskôr dňa [… VLOŽTE DÁTUM 18 MESIACOV OD PRIJATIA TOHTO ROZHODNUTIA ].Článok 4Toto rozhodnutie je určené členským štátom.V BruseliZa Radupredseda [1] Ú. v. ES L 230, 19.8.1991, s. 1.[2] Ú. v. ES L 55, 29.2.2000, s. 25.[3] Ú. v. ES L 224, 21.8.2002, s. 23.[4] Vedecká správa EFSA (2008) 186, Záver z preskúmania účinnej látky bifentrín spôsobom peer review z hľadiska posúdenia rizika pesticídov (finalizovaná 30. septembra 2008) .[5] Ú. v. EÚ L 15, 18.1.2008, s. 5 – 12.


Dôležité právne oznámenie

|

52005PC0169

Návrh rozhodnutia Rady o dočasnom zákaze používania a predaja geneticky modifikovanej kukurice (Zea mays L. línia Bt 176) v Rakúsku podľa smernice 2001/18/ES  /* KOM/2005/0169 v konečnom znení */

	Brusel, 26.04.2005KOM(2005) 169 v konečnom zneníNávrhROZHODNUTIA RADYo dočasnom zákaze používania a predaja geneticky modifikovanej kukurice ( Zea mays L . línia Bt 176) v Rakúsku podľa smernice 2001/18/ES(PREDLOžENÁ KOMISIOU)ODÔVODNENIE1. Rozhodnutím Komisie 97/98/ES z 23. januára 1997 podľa smernice Rady 90/220/EHS o uvedení geneticky modifikovanej kukurice na trh ( Zea mays L. línia Bt 176) sa súhlasilo, že výrobok môže byť uvedený na trh.2. Francúzske orgány 5. februára 1997 súhlasili s uvedením tohto výrobku na trh.3. Podľa článku 35 ods. 1 smernice 2001/18/ES, ktorá nahrádza smernicu 90/220/EHS postupy s ohľadom na oznámenia o uvedení geneticky modifikovaných organizmov na trh, ktoré neboli ešte ukončené do 17. októbra 2002 sú predmetom ustanovení smernice 2001/18/ES.4. Rakúske úrady 14. februára 1997 informovali Komisiu o svojom rozhodnutí dočasne zakázať používanie a predaj danej geneticky modifikovanej kukurice a uviedli svoje dôvody v súlade s článkom 16 smernice 90/220/EHS.5. Vedecký výbor pre potraviny, Vedecký výbor pre výživu zvierat a Vedecký výbor pre pesticídy zvážili, že informácie predložené Rakúskom nepredstavujú nové dôležité vedecké poznatky, ktoré by sa nezohľadnili v pôvodnom hodnotení spisu a ktoré by poskytovali príležitosť na preskúmanie pôvodných stanovísk o tomto výrobku.6. Rakúske úrady 9. mája 1997 predložili dodatočné informácie týkajúce sa prípadnej miery odolnosti hmyzu na Bt-toxín.7. Vedecký výbor pre pesticídy už dôkladne zvážil aspekt vývoja odolnosti hmyzu na Bt-kukuricu a vplyv na životné prostredie.8. Rakúsko 9. januára, ako aj 9 a 17. februára 2004 predložilo Komisii dodatočné informácie o podpore jeho národných opatrení týkajúcich sa kukurice línie Bt 176.9. Európsky úrad pre bezpečnosť potravín zvážil, že informácie, ktoré Rakúsko predložilo, nepredstavujú nové vedecké poznatky, ktoré by narúšali posúdenie rizika vplyvu kukurice línie Bt 176 na životné prostredie, a preto by mohlo odôvodniť zákaz používania a predaj tohto výrobku v Rakúsku.10. Článok 23 smernice 2001/18/ES vyžaduje, aby pri takýchto okolnostiach Komisia rozhodla v súlade s postupmi stanovenými v článku 30 ods. 2 smernice, v ktorej sa články 5 a 7 rozhodnutia 1999/468/ES uplatňujú so zreteľom na ustanovenia článku 8.11. Pretože Vedecký výbor pre potraviny, Vedecký výbor pre výživu zvierat a Vedecký výbor pre pesticídy, ako aj EÚBP zvážili, že výrobok nepredstavuje ohrozenie ľudského zdravia alebo životného prostredia, Komisia pripravila návrh rozhodnutia, ktorým žiada Rakúsko o zrušenie jeho opatrení týkajúcich sa kukurice línie Bt 176.12. Návrh rozhodnutia bol predložený v súlade s článkom 5 ods. 2 rozhodnutia 1999/468/ES na vyslovenie stanoviska výboru ustanoveného podľa článku 30 smernice 2001/18/ES.13. Výbor nedoručil žiadne stanovisko po porade z 29. novembra 2004 Komisia v súlade s článkom 5 ods. 4 rozhodnutia 1999/468/ES bezodkladne predložila Rade návrh týkajúci sa opatrení, ktoré sa prijmú a oznámia Európskemu parlamentu.14. Článok 5 ods. 6 rozhodnutia 1999/468/ES ustanovuje, že Rada môže, ak je to vhodné vzhľadom na takúto pozíciu, rozhodnúť kvalifikovanou väčšinou do troch mesiacov v súlade s článkom 30 ods. 2 smernice 2001/18/ES. Ak počas týchto troch mesiacov Rada kvalifikovanou väčšinou oznámila, že je to v rozpore s návrhom, Komisia môže opätovne posúdiť, ak ku koncu stanovenej lehoty Rada neprijala navrhovaný vykonávací akt a ani neuviedla svoj nesúhlas, potom navrhovaný vykonávací akt prijme Komisia.NávrhROZHODNUTIA RADYo dočasnom zákaze používania a predaja geneticky modifikovanej kukurice ( Zea mays L . línia Bt 176) v Rakúsku podľa smernice 2001/18/ES(Text s významom pre EHP) (Len nemecký text je autentický)RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na smernicu Európskeho parlamentu a Rady 2001/18/ES z 12. marca 2001 o zámernom uvoľnení geneticky modifikovaných organizmov do životného prostredia a o zrušení smernice Rady 90/220/EHS [1], najmä na jej článok 23 ods. 2,so zreteľom na návrh Komisie,keďže:Rozhodnutím Komisie 97/98/ES z 23. januára 1997 týkajúcom sa uvedenia geneticky modifikovanej kukurice (Zea mays L.) v kombinovanej úprave s insekticídnymi vlastnosťami danými Bt-endotoxínovým génom a zvýšenou odolnosťou voči herbicídu glyfozátu amónneho na trh podľa smernice Rady 90/220/EHS[2] sa rozhodlo, že by sa malo súhlasiť s uvedením tohto výrobku na trh.Francúzske orgány 5. februára 1997 súhlasili s uvedením tohto výrobku na trh.Podľa článku 35 ods. 1 smernice 2001/18/ES, ktorá nahrádza smernicu 90/220/EHS[3] postupy s ohľadom na oznámenia o uvedení geneticky upravených organizmov na trh, ktoré neboli ešte ukončené do 17. októbra 2002 sú predmetom ustanovení smernice 2001/18/ES.Rakúsko 14. februára 1997 informovalo Komisiu o svojom rozhodnutí dočasne zakázať používanie a predaj danej geneticky modifikovanej kukurice a uviedlo dôvody v súlade s článkom 16 ods. 1 smernice 90/220/EHS.Vedecké výbory zvážili, že informácie predložené Rakúskom nepredstavujú nové dôležité vedecké poznatky, ktoré by sa nezohľadnili v pôvodnom hodnotení spisu a ktoré by poskytovali príležitosť na preskúmanie pôvodných stanovísk o tomto výrobku.Rakúske úrady 9. mája 1997 predložili dodatočné informácie týkajúce sa prípadnej miery odolnosti hmyzu na Bt-toxín.Vedecký výbor pre pesticídy už dôkladne zvážil aspekt vývoja odolnosti hmyzu na Bt-kukuricu a vplyv na životné prostredie.Rakúsko 9. januára, ako aj 9 a 17. februára 2004 predložilo Komisii dodatočné informácie o podpore jeho národných opatrení týkajúcich sa kukurice línie Bt 176.Európsky úrad pre bezpečnosť potravín zvážil, že informácie, ktoré Rakúsko predložilo, nepredstavujú nové vedecké poznatky, ktoré by narúšali posúdenie rizika vplyvu kukurice línie Bt 176 na životné prostredie, a preto by mohlo odôvodniť zákaz používania a predaj tohto výrobku v Rakúsku.Za daných okolností nie je žiaden dôvod považovať výrobok za škodlivý pre ľudské zdravie a životné prostredie.Rakúsko by preto malo tieto opatrenia zrušiť.Nebolo doručené žiadne stanovisko výboru, ktorý bol založený podľa článku 30 smernice 2001/18/ES o opatreniach stanovených v návrhu rozhodnutia Komisie po následnej porade s výborom z 29. novembra 2004 v súlade s postupom stanoveným v článku 30 ods. 2 smernice,PRIJALA TOTO ROZHODNUTIE:Článok 1Opatrenia prijaté Rakúskom o zákaze používania a predaja geneticky modifikovanej kukurice, ktorej bolo povolené uvedenie na trh rozhodnutím 97/98/ES, nie sú opodstatnené podľa ustanovení článku 23 smernice 2001/18/ES.Článok 2Rakúsko by malo vykonať potrebné kroky na dosiahnutie súladu s týmto rozhodnutím najneskôr do 20 dní po oznámení.Článok 3Toto rozhodnutie je určené Rakúskej republike.V Bruseli [...] 2005Za Radupredseda

[1] Ú. v. ES L 106, 17.4.2001, s. 1.

[2] Ú. v. ES L 31,1.2.1997, s. 69.

[3] Ú. v. ES L 117, 8.5.1990, s. 15.


				|

		52013PC0930

			Návrh ROZHODNUTIE RADY ktorým sa mení rozhodnutie 2009/831/ES, pokiaľ ide o obdobie jeho uplatňovania /* COM/2013/0930 final - 2013/0446 (CNS) */

			   	DÔVODOVÁ SPRÁVA
1.           KONTEXT NÁVRHU
V Zmluve o fungovaní Európskej únie
(ZFEÚ) sa vo vzťahu k najvzdialenejším regiónom Únie, ku ktorým patria aj
autonómna oblasť Madeira a autonómna oblasť Azory, v zásade
nepovoľujú žiadne rozdiely v zdaňovaní miestnych výrobkov
a výrobkov pochádzajúcich z Portugalska alebo iných členských
štátov. V článku 349 ZFEÚ sa však stanovuje možnosť zaviesť
osobitné opatrenia v prospech uvedených regiónov z dôvodu trvalého
znevýhodnenia, ktoré má vplyv na hospodársku a sociálnu situáciu v
najvzdialenejších regiónoch.
Rozhodnutím Rady 2009/831/ES z 10. novembra
2009[1] prijatým na základe
článku 299 ods. 2 Zmluvy o ES sa Portugalsku povolilo do 31. decembra 2013
uplatňovať zníženú sadzbu spotrebnej dane v autonómnej oblasti
Madeira na tam vyrábaný a spotrebúvaný rum a likéry a v autonómnej oblasti
Azory na tam vyrábané a spotrebúvané likéry a destiláty. Článkom 2
uvedeného rozhodnutia sa uvedená výnimka obmedzuje na určité výrobky.
Portugalsko môže uplatňovať na uvedené výrobky nižšiu sadzbu
spotrebnej dane než je plná sadzba z alkoholu stanovená v článku 3
smernice Rady 92/84/ES[2]
a nižšiu než je minimálna sadzba spotrebnej dane z alkoholu stanovená v tejto
smernici, avšak nie o viac ako 75 % nižšiu než je štandardná vnútroštátna
spotrebná daň z alkoholu.
Rozhodnutím 2009/831/ES sa stanovujú dôvody
prijatia osobitných opatrení, medzi ktoré patrí malá veľkosť,
fragmentárnosť a slabá mechanizácia poľnohospodárskych podnikov.
Navyše doprava určitých surovín a obalových materiálov, ktoré nie sú
vyrábané na mieste, na ostrovy vedie k dodatočným nákladom v porovnaní s
dopravou iba konečného výrobku. Doprava a montáž zariadení v uvedených
odľahlých ostrovných oblastiach ďalej zvyšuje dodatočné náklady.
Napokon majú dotknutí výrobcovia aj mimoriadne náklady, ktoré vo všeobecnosti
znášajú miestne hospodárstva, najmä zvýšené náklady na prácu a na energiu.
Dané 75 % zníženie nepresahuje rámec
toho, čo je potrebné na vykompenzovanie výšky dodatočných nákladov,
ktoré hospodárskym subjektom vznikajú v dôsledku zmienených osobitných
charakteristík Madeiry a Azor ako najvzdialenejších regiónov.
Keďže daňové zvýhodnenie je
obmedzené na to, čo je nevyhnutné na vyrovnanie dodatočných nákladov,
a takisto vzhľadom na skutočnosť, že predmetné objemy sú
neveľké, opatrením sa nenarúša celistvosť a súlad právneho
poriadku Spoločenstva. Daňové zvýhodnenie je okrem toho obmedzené na
spotrebu v dotknutých oblastiach.
Portugalské orgány požiadali o obnovenie
povolenia uplatňovať znížené sadzby spotrebnej dane v autonómnej
oblasti Madeira na tam vyrábaný a spotrebúvaný rum a likéry a v autonómnej
oblasti Azory na tam vyrábané a spotrebúvané likéry a vínne destiláty do 31.
decembra 2020. Obnovenie povolenia sa musí schváliť rozhodnutím Rady
podľa článku 349 ZFEÚ a rozhodnutím Komisie o štátnej pomoci.
Rozhodnutím Rady podľa článku 349 ZFEÚ nie je dotknuté
rozhodnutie Komisie o predĺžení platnosti tohto opatrenia podľa
pravidiel štátnej pomoci.
Dňa 28. júna 2013 Komisia prijala nové
usmernenia o regionálnej pomoci na obdobie rokov 2014 – 2020. Tieto usmernenia
sú súčasťou širšej stratégie na modernizáciu kontroly štátnej pomoci,
ktorej cieľom je podpora rastu na jednotnom trhu tým, že sa budú
podporovať účinnejšie opatrenia pomoci a že sa Komisia zameria na
presadzovanie práva v prípadoch, ktoré majú najväčší vplyv na hospodársku
súťaž.
Vzhľadom na to, že tieto usmernenia
nadobudnú účinnosť 1. júla 2014, sa zdá byť odôvodnené
predĺžiť obdobie uplatňovania rozhodnutia 2009/831/ES o
šesť mesiacov, aby bol dátum ukončenia jeho uplatňovania zhodný
s dátumom skončenia platnosti súčasných usmernení.
2.           VÝSLEDKY KONZULTÁCIÍ SO
ZAINTERESOVANÝMI STRANAMI A POSÚDENÍ VPLYVU
Vzhľadom na to, že podľa tohto
návrhu sa má len predĺžiť obdobie uplatňovania platného
rozhodnutia Rady o obmedzenú dobu (šesť mesiacov), a to za rovnakých
podmienok, posúdenie vplyvu sa nejaví ako potrebné.
3.           PRÁVNE PRVKY NÁVRHU
Zhrnutie navrhovaných
opatrení
Predĺžiť obdobie uplatňovania
rozhodnutia 2009/831/ES, ktorým sa povoľuje Portugalsku
uplatňovať zníženú sadzbu spotrebnej dane na určité výrobky,
ktoré sú vyrábané a spotrebúvané v autonómnej oblasti Madeira a v autonómnej
oblasti Azory.
Právny základ
Článok 349 ZFEÚ.
Zásada subsidiarity
Podľa článku 349 ZFEÚ je iba Rada
oprávnená prijímať osobitné opatrenia v prospech najvzdialenejších
regiónov s cieľom prispôsobiť v uvedených regiónoch
uplatňovanie zmlúv vrátane spoločných politík z dôvodu
existencie pretrvávajúcich znevýhodnení, ktoré majú vplyv na hospodársku a sociálnu
situáciu v najvzdialenejších regiónoch.
Návrh je preto v súlade so zásadou
subsidiarity.
Zásada proporcionality
Návrh je v súlade so zásadou proporcionality z
týchto dôvodov:
Jeho účelom je predĺžiť obdobie
uplatňovania rozhodnutia 2009/831/ES o šesť mesiacov, aby bol dátum
ukončenia jeho uplatňovania zhodný s dátumom nadobudnutia
účinnosti usmernení o regionálnej štátnej pomoci na roky 2014 – 2020.
Výber nástroja
Navrhovaný nástroj: Rozhodnutie Rady
Iné nástroje by neboli primerané z tohto
dôvodu:
Text, ktorý je predmetom úpravy, je
rozhodnutie Rady prijaté na rovnakom právnom základe (článok 349 ZFEÚ,
predtým článok 299 ods. 2 Zmluvy o ES).
4.           VPLYV NA ROZPOČET
Návrh nemá vplyv na rozpočet Európskej
únie.
2013/0446 (CNS)
Návrh
ROZHODNUTIE RADY
ktorým sa mení rozhodnutie 2009/831/ES,
pokiaľ ide o obdobie jeho uplatňovania
RADA EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 349,
so zreteľom na návrh Európskej komisie,
po postúpení návrhu legislatívneho aktu
národným parlamentom,
so zreteľom na stanovisko Európskeho
parlamentu[3],
konajúc v súlade s mimoriadnym
legislatívnym postupom,
keďže:
(1)       Rozhodnutím Rady 2009/831/ES
z 10. novembra 2009 prijatým na základe článku 299 Zmluvy o ES sa
Portugalsku povolĺuje do 31. decembra 2013 uplatňovať znížené
sadzby spotrebnej dane v autonómnej oblasti Madeira na tam vyrábaný a
spotrebúvaný rum a likéry a v autonómnej oblasti Azory na tam vyrábané a
spotrebúvané likéry a destiláty. Článkom 2 uvedeného rozhodnutia sa
uvedená výnimka obmedzuje na určité výrobky. Portugalsko môže
uplatňovať na uvedené výrobky nižšiu sadzbu spotrebnej dane než je
plná sadzba z alkoholu stanovená v článku 3 smernice Rady 92/84/ES a
nižšiu než je minimálna sadzba spotrebnej dane z alkoholu stanovená v tejto
smernici, avšak nie o viac ako 75 % nižšiu než je štandardná vnútroštátna
spotrebná daň z alkoholu.
(2)       Dôsledkom uplatňovania
nižšej sadzby spotrebnej dane je diferencované zdanenie, ktoré je výhodné pre
miestnu výrobu niektorých výrobkov. To predstavuje štátnu pomoc, ktorá si
vyžaduje schválenie Komisie.
(3)       Komisia potvrdzuje, že
zníženie sadzby spotrebnej dane by malo byť naďalej povolené s
cieľom vyrovnať znevýhodnenie v rámci hospodárskej súťaže
týkajúce sa destilovaných alkoholických nápojov vyrábaných na Madeire a Azorách
v dôsledku vyšších nákladov na výrobu týchto výrobkov a ich uvádzanie na trh.
(4)       Dňa 28. júna 2013
Komisia prijala Usmernenia o regionálnej štátnej pomoci na roky 2014 – 2020[4], v ktorých sa
stanovuje, akým spôsobom môžu členské štáty poskytnúť pomoc
spoločnostiam s cieľom podporiť rozvoj znevýhodnených regiónov v
Európe v rokoch 2014 až 2020. Tieto usmernenia, ktoré nadobudnú
účinnosť 1. júla 2014, sú súčasťou širšej stratégie na
modernizáciu kontroly štátnej pomoci, ktorej cieľom je podpora rastu na
jednotnom trhu tým, že sa budú podporovať účinnejšie opatrenia pomoci
a že sa Komisia zameria na presadzovanie práva v prípadoch, ktoré majú
najväčší vplyv na hospodársku súťaž.
(5)       Je opodstatnené
predĺžiť obdobie uplatňovania rozhodnutia 2009/831/ES o
šesť mesiacov, aby bol dátum ukončenia jeho uplatňovania zhodný
s dátumom nadobudnutia účinnosti usmernení o regionálnej štátnej pomoci na
roky 2014 – 2020.
(6)       Malo by sa
zabezpečiť, aby Portugalsko mohlo uplatňovať predmetné
zníženie odo dňa skončenia platnosti obdobného povolenia udeleného
rozhodnutím 2009/831/ES. Nové požadované povolenie by sa preto malo udeliť
s účinnosťou od 1. januára 2014.
PRIJALA TOTO ROZHODNUTIE:
Článok 1
V článku 5 rozhodnutia 2009/831/ES sa
dátum „31. decembra 2013“ nahrádza dátumom „30. júna 2014“.
Článok 2
Toto rozhodnutie nadobúda účinnosť
dňom jeho prijatia a uplatňuje sa od 1. januára 2014.
Článok 3
Toto rozhodnutie je určené Portugalskej
republike.
V Bruseli
                                                                       Za
Radu
                                                                       predseda
[1]               Rozhodnutie Rady z 10. novembra 2009, ktorým sa
Portugalsku povoľuje uplatňovať znížené sadzby spotrebnej dane v
autonómnej oblasti Madeira na tam vyrábaný a spotrebúvaný rum a likéry a v
autonómnej oblasti Azory na tam vyrábané a spotrebúvané likéry a vínne
destiláty (Ú. v. EÚ L 197, 13.11.2009, s. 9).
[2]               Smernica Rady 92/84/EHS z 19. októbra 1992 o aproximácii
sadzieb spotrebnej dane na alkohol a alkoholické nápoje (Ú. v. ES L 316,
31.10.1992, s. 29).
[3]               Ú. v. EÚ C , , s. .
[4]               C(2013) 3769, 28.6.2013.


               EURÓPSKA KOMISIA
            V Bruseli16. 9. 2015
            COM(2015) 456 final
            2015/0206(NLE)
            Návrh
            ROZHODNUTIE RADY
            o pozíciách Únie, ktoré sa majú zaujať v Podvýbore pre obchod a trvalo udržateľný rozvoj a vo Výbore pre pridruženie v zložení pre otázky obchodu zriadených Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej

               DÔVODOVÁ SPRÁVA

               1.KONTEXT NÁVRHU

               Dôvody a ciele návrhu

               Pripojený návrh predstavuje právny nástroj na stanovenie pozícií Únie, ktoré sa majú zaujať v jej mene v orgáne zriadenom dohodou o pridružení medzi Úniou a treťou krajinou. Konkrétne sa týka vykonávania Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej (ďalej len „dohoda“).

               Dohoda o pridružení bola podpísaná 27. júna 2014 a predbežne sa vykonáva od 1. septembra 2014, až kým ju neratifikujú členské štáty. Rada svojím rozhodnutím 2014/494/EÚ zo 16. júna 2014
                  1
                schválila podpísanie dohody v mene Európskej únie a Európskeho spoločenstva pre atómovú energiu a ich členských štátov, ako aj predbežné vykonávanie niektorých jej ustanovení.

               Dohodou sa zriadil Výbor pre pridruženie v zložení pre otázky obchodu, ktorý monitoruje vykonávanie hlavy IV (Obchod a záležitosti súvisiace s obchodom) dohody a rieši súvisiace otázky. Tento výbor má zostaviť zoznam rozhodcov na zabezpečenie riadneho fungovania mechanizmu urovnávania sporov, ako sa stanovuje v článku 268 dohody.

               Dohodou sa takisto stanovuje zriadenie Podvýboru pre obchod a trvalo udržateľný rozvoj, čím sa opätovne potvrdzuje záväzok oboch zmluvných strán dohody sledovať cieľ trvalo udržateľného rozvoja a uznáva sa, že hospodársky a sociálny rozvoj a ochrana životného prostredia sú navzájom prepojené a vzájomne sa posilňujúce súčasti.

               Podľa článku 243 dohody sa má Podvýbor pre obchod a trvalo udržateľný rozvoj na svojom prvom zasadnutí dohodnúť na zozname osôb, ktoré sú ochotné a schopné zasadať v skupine expertov pre obchod a trvalo udržateľný rozvoj.

               Súlad s existujúcimi ustanoveniami v danej oblasti politiky

               Týmto návrhom sa na základe ustanovení uvedenej dohody o pridružení vykonáva spoločná obchodná politika Únie voči krajine Východného partnerstva. Jeho cieľom je zriadiť potrebné inštitucionálne nástroje umožňujúce Únii a Gruzínsku účinne riešiť dvojstranné spory týkajúce sa vykonávania a výkladu tejto dohody. Je to v súlade s prístupom Únie k urovnávaniu sporov dohodnutým alebo vykonávaným v rámci dohôd o voľnom obchode s inými obchodnými partnermi. Takisto je to v súlade s prístupom Únie k obchodu a trvalo udržateľnému rozvoju.

               Súlad s ostatnými politikami Únie

               Tento návrh je v súlade s ostatnými vonkajšími politikami Únie, najmä európskou susedskou politikou a politikou rozvojovej spolupráce vo vzťahu ku Gruzínsku, a dopĺňa ich.

               2.Právny základ, subsidiarita a proporcionalita

               Právny základ

               Právnym základom na určenie pozície, ktorú má Únia zaujať vo výboroch zriadených dohodou o pridružení medzi Úniou a Gruzínskom, je Zmluva o fungovaní Európskej únie, a najmä jej článok 207 ods. 4 v spojení s jej článkom 218 ods. 9.

               Subsidiarita (v prípade iných ako výlučných právomocí)

               Spoločná obchodná politika je v súlade s článkom 3 ZFEÚ vymedzená ako oblasť, ktorá patrí do výlučnej právomoci Únie. Zásada subsidiarity sa preto neuplatňuje.

               Proporcionalita

               Tento návrh je potrebný na plnenie medzinárodných záväzkov Únie uvedených v dohode.

               Výber nástroja

               Tento návrh je v súlade s článkom 218 ods. 9 ZFEÚ, v ktorom sa stanovuje, že rozhodnutia prijíma Rada. Neexistuje žiadny iný právny nástroj, ktorý by sa mohol použiť na dosiahnutie cieľa vyjadreného v tomto návrhu.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               Hodnotenia ex post/kontroly vhodnosti existujúcich právnych predpisov

                  Neuplatňuje sa.

               Konzultácie so zainteresovanými stranami

               Konzultácie so zainteresovanými stranami sa na tento návrh neuplatňujú.

               Získavanie a využívanie expertízy

                  Komisia zohľadnila informácie, ktoré poskytli členské štáty v posledných rokoch, pokiaľ ide o občanov Únie, ktorí sú vhodní a kvalifikovaní konať ako rozhodcovia v sporoch predložených na základe obchodných dohôd Únie.

               Posúdenie vplyvu

                  Návrh sa týka vykonávania inštitucionálnych aspektov dohody o pridružení medzi Úniou a Gruzínskom, a najmä jej hlavy IV o obchode a záležitostiach súvisiacich s obchodom. Návrh nemá žiadny vplyv na hospodársku, sociálnu alebo environmentálnu politiku Únie. Dohoda o pridružení sa predbežne vykonáva od 1. septembra 2014 a jej vykonávanie je len v počiatočnom štádiu.

               Vhodnosť právnych predpisov a ich zjednodušenie

                  Na dohodu o pridružení medzi Úniou a Gruzínskom sa nevzťahujú postupy Programu regulačnej vhodnosti a efektívnosti, nevyplývajú z nej žiadne náklady pre MSP, ani nepredstavuje žiadny problém z hľadiska digitálneho prostredia.

               Základné práva

                  Návrh nemá dôsledky na ochranu základných práv.

               4.VPLYV NA ROZPOČET

                  Neuplatňuje sa.

               5.OSTATNÉ PRVKY

               Plány vykonávania a mechanizmy monitorovania, hodnotenia a predkladania správ

                  Vykonávanie dohody o pridružení pravidelne preskúmava Rada pre pridruženie medzi EÚ a Gruzínskom. Európska komisia sa takisto zaviazala, že Európskemu parlamentu bude každoročne podávať správy o vykonávaní hlavy IV (Obchod a záležitosti súvisiace s obchodom) tejto dohody vrátane prvkov zahrnutých do tohto návrhu.

               Vysvetľujúce dokumenty (v prípade smerníc)

                  Neuplatňuje sa.

               Podrobné vysvetlenie konkrétnych ustanovení návrhu

                  Cieľom návrhu je zaujať pozíciu Únie v súvislosti s vykonávaním obchodnej časti dohody o pridružení medzi Úniou a Gruzínskom. Hlava IV (Obchod a záležitosti súvisiace s obchodom) uvedenej dohody obsahuje kapitolu 14 (Urovnávanie sporov), v ktorej sa stanovuje mechanizmus na riešenie obchodných sporov medzi zmluvnými stranami dohody týkajúcich sa vykonávania alebo výkladu obchodnej časti uvedenej dohody. V rozhodcovskom konaní uvedenom v kapitole 14 sa stanovuje, že žalujúca strana môže na vyriešenie dvojstranného sporu požiadať o zriadenie rozhodcovského tribunálu. V článku 268 dohody sa stanovujú pravidlá týkajúce sa zloženia tohto tribunálu. V dohode sa stanovuje zostavenie zoznamu kvalifikovaných osôb, ktoré môžu zastávať funkciu rozhodcov. V súlade s tým bol s vládou Gruzínska prediskutovaný návrh zoznamu rozhodcov, ktorí sú ochotní a schopní zastávať funkciu v rozhodcovskom tribunáli, pričom sa stanovili piati kandidátski rozhodcovia z Únie, piati kandidátski rozhodcovia z Gruzínska a piati štátni príslušníci tretích krajín, ktorí môžu zastávať funkciu predsedu rozhodcovského tribunálu. Zoznam sa bude používať v prípadoch, keď bude potrebné zriadiť rozhodcovský tribunál.

               Hlava IV (Obchod a záležitosti súvisiace s obchodom) takisto obsahuje kapitolu 13 (Obchod a trvalo udržateľný rozvoj), ktorou sa stanovuje, že obidve zmluvné strany dohody sa zaväzujú, že budú podporovať rozvoj medzinárodného obchodu tak, aby prispeli k dosiahnutiu cieľa trvalo udržateľného rozvoja a zabezpečili, aby bol tento cieľ začlenený a zohľadnený na každej úrovni ich obchodného vzťahu. V prípade akýchkoľvek otázok, ktoré môžu vzniknúť, by zmluvné strany mali vynaložiť čo najväčšie úsilie, aby prostredníctvom vládnych konzultácií dospeli k vzájomne uspokojivému riešeniu. Ak sa ale zmluvná strana domnieva, že sa otázka nevyriešila uspokojivo prostredníctvom vládnych konzultácií, dohodou sa stanovuje možnosť, aby táto zmluvná strana požiadala o zvolanie zasadnutia skupiny expertov na preskúmanie predmetnej záležitosti. Článkom 243 ods. 3 dohody sa stanovuje, že Podvýbor pre obchod a trvalo udržateľný rozvoj zostaví zoznam najmenej 15 osôb, ktoré sú ochotné a schopné zasadať v skupine expertov.

               2015/0206 (NLE)

               Návrh

               ROZHODNUTIE RADY

               o pozíciách Únie, ktoré sa majú zaujať v Podvýbore pre obchod a trvalo udržateľný rozvoj a vo Výbore pre pridruženie v zložení pre otázky obchodu zriadených Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Článkom 431 ods. 3 a ods. 4 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej (ďalej len „dohoda“) sa stanovuje predbežné vykonávanie dohody v čiastočnom rozsahu.

               (2)V článku 3 rozhodnutia Rady 2014/494/EÚ
                  2
                zo 16. júna 2014 sa uvádzajú ustanovenia dohody, ktoré sa majú predbežne vykonávať, vrátane ustanovení o zriadení a fungovaní Podvýboru pre obchod a trvalo udržateľný rozvoj, Výboru pre pridruženie v zložení pre otázky obchodu, o obchode a trvalo udržateľnom rozvoji a o urovnávaní sporov.

               (3)Článkom 240 dohody sa stanovuje, že Podvýbor pre obchod a trvalo udržateľný rozvoj má prijať svoj rokovací poriadok.

               (4)Článkom 243 dohody sa stanovuje, že Podvýbor pre obchod a trvalo udržateľný rozvoj sa má na svojom prvom zasadnutí dohodnúť na zozname osôb, ktoré sú ochotné a schopné zasadať v skupine expertov pre obchod a trvalo udržateľný rozvoj.

               (5)Článkom 268 dohody sa stanovuje, že Výbor pre pridruženie v zložení pre otázky obchodu sa má dohodnúť na zozname osôb, ktoré budú zastávať funkciu rozhodcov v konaniach na urovnanie sporov, do šiestich mesiacov od začiatku predbežného vykonávania dohody.

               (6)Je preto vhodné určiť pozíciu Únie v súvislosti s rokovacím poriadkom Podvýboru pre obchod a trvalo udržateľný rozvoj a zoznamom osôb, ktoré sú ochotné a schopné zasadať v skupine expertov pre obchod a trvalo udržateľný rozvoj, ktorý má podvýbor prijať, a v súvislosti so zoznamom osôb, ktoré budú zastávať funkciu rozhodcov v konaniach na urovnanie sporov, ktorý má prijať Výbor pre pridruženie v zložení pre otázky obchodu,

               PRIJALA TOTO ROZHODNUTIE:

               Článok 1

               1.Pozícia, ktorú má Únia zaujať v Podvýbore pre obchod a trvalo udržateľný rozvoj zriadenom článkom 240 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej, v súvislosti s prijatím rokovacieho poriadku Podvýboru pre obchod a trvalo udržateľný rozvoj a zoznamu osôb, ktoré sú ochotné a schopné zasadať v skupine expertov pre obchod a trvalo udržateľný rozvoj, je založená na návrhoch rozhodnutí uvedeného podvýboru pripojených k tomuto rozhodnutiu.

               2.Menšie zmeny návrhu rozhodnutia môžu zástupcovia Únie v Podvýbore pre obchod a trvalo udržateľný rozvoj schváliť bez ďalšieho rozhodnutia Rady.

               Článok 2

               1.Pozícia, ktorú má Únia zaujať vo Výbore pre pridruženie v zložení pre otázky obchodu zriadenom článkom 408 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej, v súvislosti s prijatím zoznamu osôb, ktoré budú zastávať funkciu rozhodcov v konaniach na urovnanie sporov, je založená na návrhu rozhodnutia uvedeného podvýboru pripojeného k tomuto rozhodnutiu.

               2.Menšie zmeny návrhu rozhodnutia môžu zástupcovia Únie vo Výbore pre pridruženie v zložení pre otázky obchodu schváliť bez ďalšieho rozhodnutia Rady.

               Článok 3

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)
                  Ú. v. EÚ L 261, 30.8.2014, s. 1.

                     (2)
                  Rozhodnutie Rady zo 16. júna 2014 o podpise v mene Európskej únie a o predbežnom vykonávaní Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej (Ú. v. EÚ L 261, 30.8.2014, s. 1).

    ---documentbreak---

               EURÓPSKA KOMISIA
            V Bruseli16. 9. 2015
            COM(2015) 456 final
            PRÍLOHA
            k
            návrhu rozhodnutia Rady
            o pozíciách Únie, ktoré sa majú zaujať v Podvýbore pre obchod a trvalo udržateľný rozvoj a vo Výbore pre pridruženie v zložení pre otázky obchodu zriadených Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej

               NÁVRH

               ROZHODNUTIE Podvýboru pre obchod a trvalo udržateľný rozvoj EÚ A GRUZÍNSKA č. 1/2015

               z … 2015,

               ktorým sa prijíma jeho rokovací poriadok

               PODVÝBOR PRE OBCHOD A TRVALO UDRŽATEĽNÝ ROZVOJ EÚ A GRUZÍNSKA,

               so zreteľom na Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej (ďalej len „dohoda“), a najmä na jej článok 240,

               keďže:

               (1)Od 1. septembra 2014 sa predbežne vykonávajú určité časti dohody v súlade s jej článkom 431.

               (2)V článku 240 dohody sa stanovuje, že Podvýbor pre obchod a trvalo udržateľný rozvoj by mal vykonávať dohľad nad vykonávaním kapitoly 13 (Obchod a trvalo udržateľný rozvoj) hlavy IV (Obchod a záležitosti súvisiace s obchodom) dohody.

               (3)V článku 240 ods. 3 dohody sa stanovuje, že Podvýbor pre obchod a trvalo udržateľný rozvoj by mal prijať svoj rokovací poriadok,

               ROZHODOL TAKTO:

               Článok 1

               Týmto sa prijíma rokovací poriadok Podvýboru pre obchod a trvalo udržateľný rozvoj uvedený v dodatku.

               Článok 2

               Toto rozhodnutie nadobúda účinnosť dňom jeho prijatia.

               V ... dňa ...

                        Za Podvýbor pre obchod a trvalo udržateľný rozvoj

                        predseda

               Dodatok

               Rokovací poriadok Podvýboru pre obchod a trvalo udržateľný rozvoj EÚ a Gruzínska

               Článok 1

               Všeobecné ustanovenia

               1.Podvýbor pre obchod a trvalo udržateľný rozvoj zriadený v súlade s článkom 240 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej (ďalej len „dohoda“) pomáha Výboru pre pridruženie v zložení pre otázky obchodu, ako sa uvádza v článku 408 ods. 4 dohody, pri plnení jeho povinností.

               2.Podvýbor pre obchod a trvalo udržateľný rozvoj vykonáva funkcie uvedené v kapitole 13 (Obchod a trvalo udržateľný rozvoj) hlavy IV (Obchod a záležitosti súvisiace s obchodom) dohody.

               3.Podvýbor pre obchod a trvalo udržateľný rozvoj sa skladá zo zástupcov Európskej komisie a Gruzínska zodpovedných za záležitosti v oblasti obchodu a trvalo udržateľného rozvoja.

               4.Zástupca Európskej komisie alebo Gruzínska zodpovedný za záležitosti v oblasti obchodu a trvalo udržateľného rozvoja koná vykonáva funkciu predsedu Podvýboru pre obchod a trvalo udržateľný rozvoj v súlade s článkom 2.

               5.Pojem „zmluvné strany“ v tomto rokovacom poriadku je vymedzený podľa ustanovenia v článku 428 dohody.

               Článok 2

               Osobitné ustanovenia

               1.Uplatňujú sa články 2 až 14 rokovacieho poriadku Výboru pre pridruženie EÚ a Gruzínska, pokiaľ v tomto rokovacom poriadku nie je stanovené inak.

               2.Odkazy na Radu pre pridruženie sa považujú za odkazy na Výbor pre pridruženie v zložení pre otázky obchodu. Odkazy na Výbor pre pridruženie alebo Výbor pre pridruženie v zložení pre otázky obchodu sa považujú za odkazy na Podvýbor pre obchod a trvalo udržateľný rozvoj.

               Článok 3

               Zasadnutia

               Podvýbor pre obchod a trvalo udržateľný rozvoj bude zasadať podľa potreby. Zmluvné strany sa budú snažiť zasadať raz za rok.

               Článok 4

               Zmena rokovacieho poriadku

               Tento rokovací poriadok sa môže zmeniť rozhodnutím Podvýboru pre obchod a trvalo udržateľný rozvoj EÚ a Gruzínska v súlade s článkom 240 dohody.

               NÁVRH

               ROZHODNUTIE Podvýboru pre obchod a trvalo udržateľný rozvoj EÚ A GRUZÍNSKA č. 2/2015

               z … 2015,

               ktorým sa prijíma zoznam expertov v oblasti obchodu a trvalo udržateľného rozvoja

               PODVÝBOR PRE OBCHOD A TRVALO UDRŽATEĽNÝ ROZVOJ EÚ A GRUZÍNSKA,

               so zreteľom na Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej (ďalej len „dohoda“), a najmä na jej článok 243,

               keďže:

               (1)Od 1. septembra 2014 sa predbežne vykonávajú určité časti dohody v súlade s jej článkom 431.

               (2)Článkom 243 ods. 3 dohody sa stanovuje, že Podvýbor pre obchod a trvalo udržateľný rozvoj stanoví zoznam najmenej 15 osôb, ktoré sú ochotné a schopné zasadať v skupine expertov,

               ROZHODOL TAKTO:

               Článok 1

               Zoznam osôb, ktoré sú ochotné a schopné zasadať v skupine expertov na účely článku 243 dohody, je uvedený v dodatku k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               V ... dňa ...

                        Za Podvýbor pre obchod a trvalo udržateľný rozvoj

                        predseda

               Dodatok

               ZOZNAM EXPERTOV V OBLASTI OBCHODU A TRVALO UDRŽATEĽNÉHO ROZVOJA

               Experti, ktorých navrhuje Gruzínsko

               1.
                     Nata Sturua

               2.
                     David Kikodze

               3.
                     Marina Shvangiradze

               4.
                     Ilia Osepashvili

               5.
                     Roin Migriauli

               Experti, ktorých navrhuje EÚ

               1.
                     Eddy Laurijssen

               2.
                     Jorge Cardona

               3.
                     Karin Lukas

               4.
                     Hélène Ruiz Fabri

               5.
                     Laurence Boisson De Chazournes

               6.
                     Geert Van Calster

               Predsedovia

               1.
                     Jill Murray (Austrália)

               2.
                     Janice Bellace (USA)

               3.
                     Ross Wilson (Nový Zéland)

               4.
                     Arthur Appleton (USA)

               5.
                     Nathalie Bernasconi (Švajčiarsko)

               Návrh

               Rozhodnutie Výboru pre pridruženie v zložení pre otázky obchodu EÚ a Gruzínska č. 3/2015

               z ... 2015

               o zostavení zoznamu rozhodcov podľa článku 268 ods. 1 Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej

               Výbor PRE PRIDRUŽENIE V ZLOŽENÍ PRE OTÁZKY OBCHODU,

               so zreteľom na Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej (ďalej len „dohoda“), podpísanú 27. júna 2014 v Bruseli, a najmä na jej článok 268 ods. 1,

               keďže:

               (1)Od 1. septembra 2014 sa predbežne vykonávajú určité časti dohody v súlade s jej článkom 431.

               (2)Článkom 408 ods. 3 dohody sa stanovuje, že Výbor pre pridruženie má právomoc prijímať rozhodnutia, ako sa stanovuje v dohode.

               (3)Článkom 268 ods. 1 dohody sa stanovuje, že Podvýbor pre obchod a trvalo udržateľný rozvoj zostaví zoznam aspoň 15 osôb, ktoré sú ochotné a schopné zastávať funkciu rozhodcov,

               PRIJAL TOTO ROZHODNUTIE:

               Jediný článok

               1.Zoznamy osôb, ktoré môžu zastávať funkciu rozhodcov na účely článku 268 ods. 1 dohody, sú uvedené v dodatku k tomuto rozhodnutiu.

               2.Toto rozhodnutie nadobúda účinnosť dňom jeho prijatia.

               V … dňa …

                        Za Výbor pre pridruženie v zložení pre otázky obchodu

                        predseda

               Dodatok

               ZOZNAM ROZHODCOV

               Rozhodcovia, ktorých navrhuje Gruzínsko

               1.
                     Christian Häberli (Švajčiarsko)

               2.
                     Donald McRae (Kanada)

               3.
                     John Adank (Nový Zéland)

               4.
                     Ronald Saborio (Kostarika)

               5.
                     Thomas Cottier (Švajčiarsko)

               Rozhodcovia, ktorých navrhuje EÚ

               1.
                     Claus–Dieter Ehlermann

               2.
                     Giorgio Saccerdoti

               3.
                     Jacques Bourgeois

               4.
                     Pieter Jan Kuijper

               5.
                     Ramon Torrent

               Predsedovia

               1.David Unterhalter (Juhoafrická republika)

               2.
                     Merit Janow (USA)

               3.
                     Helge Seland (Nórsko)

               4.
                     Leora Blumberg (Juhoafrická republika)

               5.
                     William Davey (USA)